Deputatul care are "CIASURI" de 12.000 de euro și a vorbit 10 minute în 4 ani, va mai prinde un mandat.
Mitică-Marius Mărgărit a scris că are "ciasuri" de 12.000 de euro. Deputatul PSD a vorbit puțin peste 10 minute, în patru ani de mandat. Presa a descoperit că deputatul Mărgărit își căuta dragostea pe Tinder.
Candidatul zilei vine de pe listele PSD Galați și are o ascensiune fulminantă în carieră.Șomer până la 27 de ani, Mitică-Marius Mărgărit a ajuns, în doar patru ani, în Parlamentul României. A fost, pe rând, consilier județean, subsecretar de stat la Ministerul Transporturilor și deputat.S-a făcut remarcat când a scris, într-o declarație de avere, că are "CIASURI" de mână în valoare de 12 mii de euro. Presa a descoperit și că Mitică-Marius Mărgărit își căuta dragostea pe Tinder. În patru ani de mandat, a vorbit puțin peste zece minute. Cel mai mult, când a trebuit să citească un text care i-a dat mari bătăi de cap și a avut nevoie de ajutor.Acum patru ani, Mitică-Marius Mărgărit era pe locul cinci pe lista PSD Galați. Acum, e pe locul trei, adică va mai prinde un mandat.